
XI. ÍGY LÁTOM A VILÁGOT FOTÓPÁLYÁZAT

A Győri Fotóklub Egyesület meghirdeti a XI. Így látom a világot című fotópályázatát.  

A pályázat nyitott, minden amatőr és profi fotós részére, azon bárki részt vehet életkortól, foglalkozástól és lakóhelytől függetlenül – kivételt képeznek a zsűri tagjai.
Pályázati kategóriánként egy szerzőtől legfeljebb négy (4) fotó küldhető, sorozat, képpár nem adható be. 
A pályázatra olyan alkotások adhatók be, amelyek öt évnél nem régebben, 2022. január 1-jén vagy azt követően készültek, illetve korábbi pályázatainkon még nem szerepeltek.
A kép minden elemének a szerző saját alkotásának kell lennie. Mesterséges intelligenciával generált vagy mesterséges intelligencia segítségével létrehozott képi elemet tartalmazó alkotás nem nevezhető.
A részvételi feltételek betartásának ellenőrzése céljából a szalon megvizsgálhatja a képeket annak megállapítására, hogy azok a pályázó eredeti alkotásai, és megfelelnek-e a kiírás feltételeinek. Ez magában foglalhatja azt is, hogy a pályázót arra kérhetik, hogy egy meghatározott határidőn belül küldje el az eredetileg rögzített kép(ek)et, az EXIF-adatokkal együtt, illetve a RAW-fájlt. 

Kategóriák:
A. Nyitott monokróm
B. Nyitott színes
C. Természet (színes vagy fekete-fehér)
D. Épület (színes vagy fekete-fehér)

A pályázati anyagokat a pályázók előzetes regisztráció után tölthetik fel a pixoroo.com pályázati oldalra a megadott határidőn belül.

Képbeviteli folyamat: 
A képeknek digitális formátumban kell lenniük, és online kell feltölteni, szakaszonként legfeljebb 4 képet.
A képeket JPEG formátumban, sRGB színteret használva kell benyújtani.
A maximális méretek: 1920 pixel (vízszintes szélesség) és 1080 pixel (függőleges magasság).
Az 1920 x 1080 pixelnél kisebb képek is elfogadhatók, de kivetítve kisebbnek tűnnek.  
A képfájl nem lehet nagyobb, mint 2 Mb. 
Egy kép csak egy kategóriába küldhető be.
A képek elnevezése tetszőleges, a képcímeket a pályázati oldalon feltöltés előtt kell megadni.

A beérkezett és pályázati kiírásnak megfelelő képek szerzőinek listáját (státuszlista) a rendező klub feltünteti a www.fotoklubgyor.hu oldalon.

A beküldött fotók tartalmi és teljes jogi felelőssége a pályázót terheli. A pályázók alkotásaik beküldésével elismerik és nyilatkoznak arról, hogy rendelkeznek a képek személyiségi jogi engedélyeivel.
Pályázni kizárólag olyan fotókkal lehet, amelyeknek egyedüli és kizárólagos szerzője a pályázó, továbbá nem sértik harmadik személy vagy személyek jogait. Amennyiben a beadott fotók mégis megsértik más személyek szerzői vagy egyéb személyhez fűződő jogait, akkor az abból fakadó bármilyen igény tekintetében a pályázó teljes jogi felelősséggel tartozik, és köteles a Győri Fotóklub Egyesületet mindennemű jogi igény érvényesítése alól mentesíteni.
Amennyiben a szerző alkotásai nem felelnek meg a pályázati kiírás feltételeinek, nem kerülnek zsűrizésre, és a befizetett támogatási díjat a Győri Fotóklub Egyesület nem téríti vissza.
A szervező az elfogadott képeket a kiállítás népszerűsítése érdekében (megnyitó ünnepség, meghívó, plakát) térítés nélkül felhasználhatja a szerző nevének feltüntetésével.
A fotók ettől eltérő célra való felhasználására a Győri Fotóklub Egyesület csak a pályázóval kötött külön megegyezés alapján jogosult.

A szervező a pályázó személyes adatait csak a pályázattal kapcsolatos információk közlésére használja fel, harmadik félnek semmilyen esetben nem adja át.
A képek a zsűri elé csak a támogatói díj befizetése után kerülhetnek. A határidőn túl, illetve a kiírásnak nem megfelelően küldött pályázati anyag a pályázatból kizárásra kerül!
A zsűri döntése végleges, az ellen fellebbezési lehetőséggel nem lehet élni.


Zsűritagok: 	Kiss Imre fotóművész – EFIAP/d3, A-MAFOSZ/p
Nádudvari Zsolt fotóművész – AFIAP/b, AMAFOSZ/b
	         	Solymos Ákos fotóművész – EFIAP/b, A-MAFOSZ/s
	         
Támogatói díj:
A fotópályázat támogatói díja: 5000 Ft

A támogatói díjat PayPalon vagy banki átutalással lehet befizetni 

PayPal-fiók: fotoklubgyor@gmail.com

A támogatói díj a Raiffeisen Bank Zrt. 12096712-01302282-00100003 számlaszámra is utalható.
Az utalás megjegyzés rovatában feltüntetendő: a szerző neve, valamint FOTÓPÁLYÁZAT 2026 TÁMOGATÁS

Díjazás minden kategóriában:
I. helyezett: MAFOSZ-érem, Győri Fotóklub oklevele
II-III. helyezett: Győri Fotóklub-plakett és oklevél
3 zsűri dicséret
A legsikeresebb alkotó elismerése: MAFOSZ- plakett és  a  Győri Fotóklub oklevele

A pályázat nyertes képei – a pályázat és alkotó megjelöléssel – megjelennek az évenkénti Fotó-Hungarikumban

Pályázati naptár:
· Beküldési határidő: 2026. november 30.
· Zsűrizés határideje: 2026. december 15.
· Értesítés az eredményről: 2026. december 20.
· Díjak postázása, letölthető katalógus: 2027. január 15.

A pályázat eredményéről mindenkit e-mailben tájékoztatunk.
A díjátadó ünnepség időpontjáról értesítést küldünk.


Pályázattal kapcsolatos információ: Vehofsics Erzsébet +36 30 599 6017

image1.jpeg




